Ons visie is dat elke mens Jesus sal beleef
- 1 Kor. 2:2
Volg ons gerus op sosiale media.
Dit gaan oor Jesus
By Taberna Dei is ons fokus JESUS. Hy is die Hoof van Sy kerk, Hy is die opgestane Seun van God – die Een wat was, wat is en wat weer sal kom. Soos die apostel Paulus in 1 Korintiërs 2:2 wil ons niks anders ken onder mense as “Jesus Christus, en Hom as gekruisigde.” Daarom sal jy vind dat ons prediking en bediening Christosentries is (d.w.s. op Jesus en wat Hy vir ons gedoen het aan die kruis).
Ons skaam ons dus ook nie vir die Goeie Nuus van Jesus Christus nie (Rom. 1:16), maar ons moedig mense aan om in ‘n persoonlike verhouding met Jesus te leef. Hierdie verhouding begin by wedergeboorte (Joh. 3:3) en groei deur ‘n lewenslange verbintenis tot dissipelskap as volgeling van Jesus.
Verder moedig ons mense aan om hul Christenskap prakties uit te leef na die mense rondom hulle – hetsy by die werk, skool of sosiale sfere – deur mense te dien en so hul lig te skyn sodat God die Vader daardeur verheerlik word (Matt. 5:16).
Meer oor TABERNA DEI
Ons het 5 kampusse oor 2 geboue: By ons Bekker straat Ouditorium is Ooskampus, NOVA en die City Campus geleë. By ons Jorissen straat Ouditorium sal jy Moederkampus en ons English Campus vind.
Die Woord is die Waarheid
Ons glo dat die Bybel deur God geïnspireer is en dat ons help om te weet Wie God is en wat God se wil is. Daarom sal jy vind dat ons prediking altyd fokus op die Skrif.
Ons is passievol lief vir die Here en ons eredienste word gekenmerk deur 'n sterk geestelike aanbiddingsbelewenis. Ons glo dat God Gees is en die wie Hom aanbid moet Hom in gees en waarheid aanbid (Joh. 4:24).
Die hoogste roeping vir elke mens is om God met oorgawe te dien en vir hom te leef.
Passie vir integriteit
Ons glo dat elke mens se ja, ja moet wees en nee, nee.
Passie vir ons stad
Ons het 'n passie vir ons stad en bid, droom en werk saam om te sien dat dit goed sal gaan met almal wat hier woon.
Ons leef lewens gevul met liefde vir elkeen om ons.
Passie vir dienswerk
Elke gelowige word geroep tot 'n lewe waarmee ons andere dien.
Passie vir ons provinsie
Ons neem hande ander bedieninge en gemeentes om te sien hoe God se koninkryk kom in die provinsie waar ons woon.
Waaroor gaan kerk?
Die eerste doel van die kerk is om God te aanbid. Alles gaan eerstens oor Hom.
Die tweede doel van die kerk is om jou naaste lief te hê soos jouself – om in “fellowship” met mekaar te leef.
Die derde doel van die kerk is om op te groei tot geestelike volwassenheid deur die lewenslange proses van dissipelskap.
Die vierde doel van die kerk is om ander te dien deur hul behoeftes op geestelike, emosionele en fisiese vlakke aan te spreek.
Die vyfde doel van die kerk is om die Goeie Nuus van Jesus met ander te deel.
© 2020 Copyright : Taberna Dei